Parlamentarii nu au luat nici până acum în discuţie decizia judecătorilor. Preşedintele CCR a declarat la Digi 24, în emisiunea „În faţa ta" că instituţia pe care o conduce nu are pârghii pentru a-i constrânge pe aleşi să corecteze legile declarate neconstituţionale.

„A fost o chestie absolut inexplicabilă să spui că 45 de zile legea nu se aplică. Noi nu avem mijloace de constrângere. Din câte ştiu doar într-o țară se pedepsește cu închisoare nerespectarea deciziilor CCR, dar aceea nu este o țară foarte democratică, este vorba de Rusia”, a declarat președintele CCR.

Întrebat dacă primarii traseiști ar trebui să își piardă mandatul, Augustin Zegrean a răspuns afirmativ.

„Da, au incălcat legea care nu putea fi suspendată. Dacă nimeni nu a făcut nimic. Legislativ nu e nicio soluţie. Puterea e la omul care votează”, a spus șeful CCR.